O‘zbekiston Respublikasi Oliy Majlisi Senati raisi Tanzila Norboyeva boshchiligidagi Oliy Majlis delegatsiyasi Koreya Respublikasi Milliy Assambleyasi raisining taklifiga binoan joriy yil 6 - 9 avgust kunlari rasmiy tashrif bilan Koreya Respublikasida bo‘ladi. O‘zbekiston Respublikasi Oliy Majlisi Senatining axborot xizmati xabariga ko‘ra, tashrif davomida O‘zbekiston va Koreya o‘rtasida parlamentlararo aloqalar istiqbollari muhokama qilinadi. Shuningdek, hamkorlikni kengaytirish masalalarini muhokama qilish maqsadida ikki tomonlama uchrashuvlar o‘tkazish nazarda tutilgan.